
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. SPALIO 3 D. NUTARIMO NR. 1090 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS ADMINISTRAVIMO TAISYKLIŲ PATVIRTINIMO“ PAKEITIMO

2020 m.                         d. Nr. 
Vilnius

Lietuvos Respublikos Vyriausybė nutaria:
Pakeisti 2014–2020 metų Europos Sąjungos fondų investicijų veiksmų programos administravimo taisykles, patvirtintas Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“:
1. Pakeisti 4.18 papunktį ir jį išdėstyti taip:
[bookmark: _GoBack]	„4.18. Kitos Taisyklėse vartojamos sąvokos suprantamos taip, kaip apibrėžtos reglamente (ES) Nr. 1303/2013, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“ (toliau – Atsakomybės ir funkcijų paskirstymo taisyklės).“
2. Pakeisti 55 punktą ir jį išdėstyti taip:
„55. Kai yra keičiamos Partnerystės sutarties ir (ar) veiksmų programos dalys, kurioms Europos Komisijos sprendimas netaikomas, vadovaujančioji institucija, vadovaudamasi reglamento (ES) Nr. 1303/2013 16 straipsnio 5 dalimi ir 96 straipsnio 11 dalimi, per 10 darbo dienų nuo Veiksmų programos stebėsenos komiteto sprendimo priėmimo dienos praneša apie keitimą Europos Komisijai, tarpinėms institucijoms ir tvirtinančiajai institucijai. Jeigu Europos Komisijos sprendimas dėl Partnerystės sutarties ir (ar) veiksmų programos keitimo nereikalingas, pasiūlymo dėl keitimo forma nepildoma.“
3. Papildyti 68.2.5.41 papunkčiu:
„68.2.5.41. kai rengiamas bandomosios iniciatyvos projektų finansavimo sąlygų aprašas;“.
4. Pakeisti 76 punktą ir jį išdėstyti taip:
„76. Jeigu paskelbus kvietimą teikti paraiškas arba patvirtinus valstybės ar regiono projektų sąrašą, arba patvirtinus bandomąją iniciatyvą keičiami kvietimo teikti paraiškas dokumentai – projektų finansavimo sąlygų aprašas, kvietimo teikti paraiškas skelbimas, paraiškos forma ir (ar) projekto sutarties forma, tokiais atvejais minėtų dokumentų keitimas, derinimas ir tvirtinimas vykdomi Projektų administravimo ir finansavimo taisyklėse nustatyta tvarka.“
5. Pakeisti 133.2.2 papunktį ir jį išdėstyti taip:
„133.2.2. turimą informaciją apie lėšas, planuojamas išmokėti projektų vykdytojams pagal projektus, rengiamus pagal patvirtintus valstybės projektų sąrašus arba bandomąsias iniciatyvas.“
6. Pakeisti 136 punktą ir jį išdėstyti taip:
„136. Ministerijos, taip pat, kai įgyvendinama techninės paramos visuotinės dotacijos priemonė, vadovaujančioji institucija užtikrina, kad informacija apie paskelbtus kvietimus teikti paraiškas ir patvirtintus valstybės ir regionų projektų sąrašus arba bandomąsias iniciatyvas būtų registruota SFMIS2014 ne vėliau kaip iki kovo 1 d., birželio 20 d., rugsėjo 20 d. ir gruodžio 20 d. ir paskelbta ES struktūrinių fondų svetainėje www.esinvesticijos.lt Rekomendacijų dėl svetainės administravimo nustatyta tvarka.“
7. Pakeisti 137 punktą ir jį išdėstyti taip:
„137. Ministerijos, taip pat, kai įgyvendinama techninės paramos visuotinės dotacijos priemonė, vadovaujančioji institucija ne vėliau kaip iki sausio 1 d., kovo 1 d., liepos 1 d. ir spalio 1 d. rengia planuojamų kvietimų teikti paraiškas skelbimo, valstybės ir regionų projektų sąrašų sudarymo, bandomųjų iniciatyvų įgyvendinimo ir papildomo finansavimo skyrimo planą, kuriame nurodoma informacija apie planuojamus per 3 ateinančius metus skelbti kvietimus teikti paraiškas, valstybės ir regionų projektų sąrašų sudarymą, planuojamas įgyvendinti bandomąsias iniciatyvas, planuojamą skirti papildomą finansavimą, planuojamus finansavimo šaltinius, esminius priemonių įgyvendinimo rizikos veiksnius – aplinkybes, galinčias daryti neigiamą poveikį priemonių įgyvendinimui, ir teikia jį vadovaujančiajai institucijai.“
8. Pakeisti 141 punkto pirmąją pastraipą ir ją išdėstyti taip:
„141. Jeigu ministerijos, taip pat, kai įgyvendinami veiksmų programos techninės paramos prioritetai, vadovaujančioji institucija ir įgyvendinančiosios institucijos nesilaiko Taisyklių 139 ir 140 punktų nuostatų ir arba (ir arba) jeigu nukrypstama nuo ES struktūrinių fondų lėšų naudojimo plano, veiklos peržiūros rodiklių pasiekimo plano, planuojamų kvietimų teikti paraiškas skelbimo, valstybės ir regionų projektų sąrašų sudarymo, bandomųjų iniciatyvų įgyvendinimo ir papildomo finansavimo skyrimo plano ir prognozių, arba (ir) jeigu kyla rizika nepanaudoti ES struktūrinių fondų arba (ir) valstybės biudžeto lėšų, numatytų išmokėti skirstant metinius valstybės biudžeto asignavimus, vadovaujančioji institucija turi imtis bent vieno iš šių veiksmų:“.

